
Սեպտեմբերի 29-ին Դրեզդենի «Ֆրաուենկիրխե» եկեղեցում կայացել է Հայաստանի պետական կամերային երգչախմբի եւ Դրեզդենի ֆիլհարմոնիկ նվագախմբի համատեղ համերգը: Համերգը ղեկավարել են Հայաստանի պետական կամերային երգչախմբի գեղարվեստական ղեկավար եւ գլխավոր դիրիժոր Ռոբերտ Մլքեյանը եւ Հայաստանի պետական երիտասարդական նվագախմբի գեղարվեստական ղեկավար եւ գլխավոր դիրիժոր Սերգեյ Սմբատյանը:


Ծրագրում ընդգրկված են եղել հայ եւ համաշխարհային դասականների ստեղծագործություններ` Կոմիտաս, Տիգրան Մանսուրյան, Հայրապետյան, Բարբեր, Շնիտկե:


Ինչպես հաղորդում է ilur.am-ի թղթակիցը, հոկտեմբերի 2-ին կայացած ասուլիսում Սերգեյ Սմբատյանը նշեց, որ շատ լավ տպավորություններ են ստացել շրջագայությունից, եւ հայաստանյան նվագախումբը հետաքրքրություն է առաջացրել Եվրոպայում: Բանախոսներն արձանագրեցին, որ հայաստանյան նվագախմբերը եւ երգչախմբերը մրցունակ են աշխարհում եւ կարեւորեցին եվրոպական մշակութային միջավայրին ինտեգրվելու գաղափարը:
